CELEX: 62011CN0223
Language: et
Date: 2011-05-13 00:00:00
Title: Kohtuasi C-223/11: 13. mail 2011 esitatud hagi — Euroopa Komisjon versus Portugali vabariik

16.7.2011   
            
            
               ET
            
            
               Euroopa Liidu Teataja
            
            
               C 211/16
            
         13. mail 2011 esitatud hagi — Euroopa Komisjon versus Portugali vabariik
   (Kohtuasi C-223/11)
   2011/C 211/30
   Kohtumenetluse keel: portugali
   
      Pooled
   
   
      Hageja: Euroopa Ühenduste Komisjon (esindajad: P. Guerra e Andrade ja I. Hadjiyiannis)
   
      Kostja: Portugali Vabariik
   
      Hageja nõuded
   
   Komisjon palub Üldkohtul:
   
               —
            
            
               tunnistada, et kuna Portugali Vabariik ei ole avaldanud siseriiklike ja rahvusvaheliste vesikondade majandamiskavasid, siis on see liikmesriik rikkunud direktiivi 2000/60/EÜ (1) artikli 13 lõiget 6 koostoimes sama artikli lõigetega 1 ja 2;
            
         
               —
            
            
               tunnistada, et kuna Portugali Vabariik ei ole avaldanud ning avalikkusel, sh kasutajatel lasknud teha märkusi vesikondade majandamiskavade projektide kohta, siis on see liikmesriik rikkunud direktiivi 2000/60/EÜ artikli 14 lõike 1 punkti c;
            
         
               —
            
            
               tunnistada, et kuna Portugali Vabariik ei ole komisjonile saatnud vesikondade majandamiskavade koopiaid, siis on see liikmesriik rikkunud direktiivi 2000/60/EÜ artikli 15 lõiget 1;
            
         
               —
            
            
               mõista kohtukulud välja Portugali Vabariigilt.
            
         
      Väited ja peamised argumendid
   
   
      
         Direktiivi 2000/60/EÜ artikkel 13
      
   
   Direktiivi 2000/60/EÜ artikli 13 lõige 6 koostoimes sama artikli lõigetega 1 ja 2 sätestab, et kõigi siseriiklike ja rahvusvaheliste valgalapiirkondade puhul, mis asuvad tervikuna liidu piires, avaldatakse vesikondade majandamiskavad hiljemalt 22. detsembriks 2009.
   Komisjonile ei ole teatatud, et Portugal on need kavad avaldanud, ning tal ei ole ka muud teavet nende avaldamise kohta.
   
      
         Direktiivi 2000/60/EÜ artikkel 14
      
   
   Nagu ilmneb direktiivist, on avalikkuse osalemine keskne selle direktiivi eesmärkide saavutamisel.
   Komisjonile ei ole teatatud, et ühtegi vesikondade majandamiskavade projekti oleks avaldatud, et avalikkus, sh kasutajad saaksid võimalikke märkusi esitada, ka ei ole komisjonil muud teavet nende avaldamise kohta.
   
      
         Direktiivi 2000/60/EÜ artikkel 15
      
   
   Komisjon ei ole saanud Portugali riigilt ühtegi vesikondade majandamiskava koopiat ei siseriiklike ega rahvusvaheliste valgalade kohta.
   
      (1)  Euroopa Parlamendi ja nõukogu direktiiv 2000/60/EÜ, millega kehtestatakse ühenduse veepoliitika alane tegevusraamistik (EÜT L 327, lk 1; ELT eriväljaanne 15/05, lk 275).